Елин Пелин
Добре дошли

chitanka.info

Добре дошли, певци хвъркати,

певци на пролетта!

Със радост срещаме ви тука

по нашите места.

Добре дошел, блестящи Дроздо,

ти, Ластовичко бърза!

Със вази пак добро щем, знам,

приятелство завърза.

На теб, госпожо Кукувицо,

поклон и почитание!

А тебе чакаме, Славейко,

с какво, какво желание!

Привет и тебе, важни Щърко,

като на всички птици

ливади росни ти желаем

и жаби кекерици!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.